CELEX: 62009CN0380
Language: sk
Date: 2009-09-25 00:00:00
Title: Vec C-380/09 P: Odvolanie podané 25. septembra 2009 : Melli Bank plc proti rozsudku Súdu prvého stupňa (druhá komora) z  9. júla 2009 v spojených veciach T-246/08 a T-332/08, Melli Bank/Rada Európskej únie, podporovaná Francúzskou republikou, Spojeným kráľovstvom Veľkej Británie a Severného Írska, Komisiou Európskych spoločenstiev

21.11.2009   
            
            
               SK
            
            
               Úradný vestník Európskej únie
            
            
               C 282/30
            
         Odvolanie podané 25. septembra 2009: Melli Bank plc proti rozsudku Súdu prvého stupňa (druhá komora) z 9. júla 2009 v spojených veciach T-246/08 a T-332/08, Melli Bank/Rada Európskej únie, podporovaná Francúzskou republikou, Spojeným kráľovstvom Veľkej Británie a Severného Írska, Komisiou Európskych spoločenstiev
   (Vec C-380/09 P)
   2009/C 282/52
   Jazyk konania: angličtina
   
      Účastníci konania
   
   
      Odvolateľka: Melli Bank plc (v zastúpení: S. Gadhia, solicitor, T. Din, solicitor, D. Anderson QC, R. Blakeley, barrister)
   
      Ďalší účastníci konania: Rada Európskej únie, Francúzska republika, Spojené kráľovstvo Veľkej Británie a Severného Írska, Komisia Európskych spoločenstiev
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               zrušil napadnutý rozsudok,
            
         
               —
            
            
               vyhovel žalobám vo veciach T-246/08 a T-332/08,
            
         
               —
            
            
               zrušil bod 4 časti B prílohy rozhodnutia Rady 2008/475/ES (1) o reštriktívnych opatreniach voči Iránu v rozsahu, v akom sa týka Melli Bank plc,
            
         
               —
            
            
               ak sa Súdny dvor domnieva, že článok 7 ods. 2 písm. d) nariadenia má kogentné účinky, vyhlásil článok 7 ods. 2 písm. d) nariadenia Rady 423/2007/ES (2) za neuplatniteľný a
            
         
               —
            
            
               zaviazal Radu na náhradu trov odvolacieho konania a konania pred Súdom prvého stupňa.
            
         
      Odvolacie dôvody a hlavné tvrdenia
   
   Odvolateľka tvrdí, že v napadnutom rozsudku Súd prvého stupňa vychádzal z nesprávneho právneho posúdenia vo viacerých aspektoch, čím porušil právo Spoločenstva v štyroch zásadných ohľadoch:
   
               1.
            
            
               Súd prvého stupňa vychádzal z nesprávneho právneho posúdenia, keď nesprávne vyložil článok 7 ods. 2 písm. d) nariadenia ako kogentné ustanovenie;
            
         
               2.
            
            
               Súd prvého stupňa vychádzal z nesprávneho právneho posúdenia, keď určil, že článok 7 ods. 2 písm. d) nariadenia je v súlade so zásadou proporcionality, ktorá je zásadou práva Spoločenstva;
            
         
               3.
            
            
               Súd prvého stupňa vychádzal z nesprávneho právneho posúdenia, keď naformuloval a uplatnil test na preukázanie toho, či odvolateľku vlastní alebo kontroluje materská spoločnosť; a
            
         
               4.
            
            
               Súd prvého stupňa vychádzal z nesprávneho právneho posúdenia, keď dospel k záveru, že Rada splnila svoju povinnosť, aby svoje rozhodnutie o zaradení odvolateľky na zoznam vždy odôvodnila.
            
         Odvolateľka preto navrhuje, aby Súdny dvor:
   
               1.
            
            
               zrušil napadnutý rozsudok;
            
         
               2.
            
            
               vyhovel žalobám vo veciach T-246/08 a T-332/08;
            
         
               3.
            
            
               zrušil bod 4 časti B prílohy rozhodnutia Rady 2008/475/ES o reštriktívnych opatreniach voči Iránu v rozsahu, v akom sa týka Melli Bank plc;
            
         
               4.
            
            
               ak sa Súdny dvor domnieva, že článok 7 ods. 2 písm. d) nariadenia má kogentné účinky, vyhlásil článok 7 ods. 2 písm. d) nariadenia Rady 423/2007/ES za neuplatniteľný; a
            
         
               5.
            
            
               zaviazal Radu na náhradu trov odvolacieho konania a konania pred Súdom prvého stupňa.
            
         
      (1)  Rozhodnutie Rady 2008/475/ES z 23. júna 2008, ktorým sa vykonáva článok 7 ods. 2 nariadenia (ES) č. 423/2007 o reštriktívnych opatreniach voči Iránu (Ú. v. EÚ L 163, s. 29).
   
      (2)  Nariadenie Rady (ES) č. 423/2007 z 19. apríla 2007 o reštriktívnych opatreniach voči Iránu, (Ú. v. EÚ L 103, s. 1) [Ú. v. EÚ L 335M, s. 969 (MT)].